**Vincent Jules Auriol** (Revel, 27. kolovoza 1884. – Pariz, 1. siječnja 1966.) je bio francuski socijalistički političar koji je od 1947. do 1954. godine služio kao prvi predsjednik novoformirane Četvrte Republike.

Rođen u Revelu 1884. godine, Auriol je studirao pravo u Toulouseu, gdje je i doktorirao. Nakon završenog studija se bavio advokaturom, a u politiku ulazi 1914. godine kao zastupnik u Zastupničkom domu. Od tada je bio redovito izabiran u Muretu, čiji je gradonačelnik bio od 1925. do 1947. godine. Kao predani socijalist, Auriol je vrlo rano postao jedan od najistaknutijih članova partije, a nakon odcjepljenja komunista 1920. godine ostao je u SFIO-u te je, zajedno s Blumom, bio jedan od vođa nove partije, specijaliziran za financijska pitanja. U kratkom razdoblju od 1928. do 1929. je čak bio i na čelu partije, zamijenivši upravo Bluma.

Od 1919. pa do 1935. godine, Auriol je bio glavna ličnost SFIO-a u Zastupničkom domu. Godine 1924. bio je zastupnik svoje stranke na pregovorima s Njemačkom oko reparacija, a sljedeće godine je bio član delegacije koja je rješavala pitanje francuskog poslijeratnog duga Sjedinjenim Državama.

Ipak, Drugi svjetski rat je donio preokret u Auriolovoj političkoj karijeri. Već 1940. bio je među 80 delegata koji su bili protiv davanja ustavnih ovlasti Philippeu Pétainu, što je dovelo do njegova zatvaranja tokom iste godine. Godine 1942. bježi i pridružuje se pokretu otpora, a u listopadu 1943. bježi u London i uskoro postaje zastupnik socijalista u skupštini Slobodne Francuske, koju je u Algiersu sazvao Charles de Gaulle. U srpnju 1944. je predstavljao Francusku na monetarnoj i financijskoj konferenciji Ujedinjenih nacija u Bretton Woodsu.

Nakon rata, Auriol je postao ministar u Privremenoj vladi koju je tada predvodio de Gaulle te član i predsjednik konstituanti koje su donijele ustav kratkotrajne Četvrte Republike. Auriol se zalagao za "treći put" kao alternativu golizmu i komunizmu. Godine 1946. predvodio je francusku delegaciju pri UN-u te je postao prvi francuski predstavnik u Vijeću sigurnosti. U međuvremenu, skupština ga je 16. siječnja 1947. izabrala za prvog predsjednika novoformirane Četvrte Republike, na mandat u trajanju od sedam godina. Iako je tokom predsjedništva nastavio s politikom pomirenja, brojne krize dovele su do serije napada kako od golista tako i od komunista. Godine 1951. postao je prvi francuski predsjednik koji je odradio službeni posjet Sjedinjenim Državama i Kanadi. Kada mu je 1954. istekao mandat, Auriol se odbio ponovo kandidirati tako da ga je 16. siječnja 1954. godine naslijedio René Coty. Krajem 1958. godine istupa iz SFIO-a, a dvije godine kasnije se potpuno povlači iz politike.

Umro je 1. siječnja 1966. godine u Parizu. Pokopan je u Muretu.

| * p
* r
* u
Šefovi države i predsjednici Francuske (popis) |
| --- |
| Službena titula od 1871. godine je Predsjednik Republike, osim u periodima 1940–44 (Šef države) i 1944–47 (Šef privremene vlade) |
| Prva Republika (1792–1804) | 
* Konvent
* Direktorij
* Konzulat

 |
| Prvo Carstvo (1804–1815) | 
* Napoleon I.
* Napoleon II.

 |
| Restauracija Bourbonaca (1815–1830) | 
* Louis XVIII.
* Charles X.

 |
| Srpanjska Monarhija (1830-1848) | 
* Louis-Philippe I.

 |
| Druga Republika (1848–1852) | 
* Jacques-Charles Dupont de l'Eure
* Izvršno povjerenstvo
* Louis-Eugène Cavaignac
* Louis-Napoléon Bonaparte

 |
| Drugo Carstvo (1852–1870) | 
* Napoleon III.

 |
| Vlada narodnog spasa (1870–1871) | 
* Louis Jules Trochu

 |
| Treća Republika (1871–1940) | 
* Adolphe Thiers
* Patrice de Mac Mahon
* *Jules Armand Dufaure*
* Jules Grévy
* *Maurice Rouvier*
* Sadi Carnot
* *Charles Dupuy*
* Jean Casimir-Perier
* *Charles Dupuy*
* Félix Faure
* *Charles Dupuy*
* Émile Loubet
* Armand Fallières
* Raymond Poincaré
* Paul Deschanel
* *Alexandre Millerand*
* Alexandre Millerand
* *Frédéric François-Marsal*
* Gaston Doumergue
* Paul Doumer
* *André Tardieu*
* Albert Lebrun

 |
| Višijevska Francuska (1940–1944) | 
* Philippe Pétain

 |
| Privremena vlada (1944–1946) | 
* Charles de Gaulle
* Félix Gouin
* Georges Bidault
* Vincent Auriol
* Léon Blum

 |
| Četvrta Republika (1946–1958) | 
* Vincent Auriol
* René Coty

 |
| Peta Republika (1958–*danas*) | 
* Charles de Gaulle
* *Alain Poher*
* Georges Pompidou
* *Alain Poher*
* Valéry Giscard d'Estaing
* François Mitterrand
* Jacques Chirac
* Nicolas Sarkozy
* François Hollande
* Emmanuel Macron

 |
| *Italik* označava vršitelja dužnosti Predsjednika |